เพิ่งเริ่มนับประจำเดือนได้3เดืแนค่ั เดือนก่อนๆรอบห่างอยู่ที่ 29 35 แต่เดือนนี้50วันแล้วประจำเดือนก็ยังไม่มาค่ะ ไม่เคยมีเพศสัมพันธ์แบบสอดใส่เลยสักครั้งค่ะ มีอาการคัดเต้านมจนหายไปแล้ว ก็ยังไม่มาเลยค่ะ ปัจจุบันอายุ20ปี
สวัสดีค่ะ หากไม่เคยมีเพศสัมพันธ์แบบสอดใส่ และไม่เคยใช้นิ้วที่เปื้อนน้ำอสุจิสอดใส่เข้าสู่ช่องคลอด โอกาสที่จะตั้งครรภ์ก็ไม่มี ดังนั้นการที่ประจำเดือนไม่มานาน 50 วัน อาจเกิดจาก1. มีความเครียด ทำงานหนัก ออกกำลังกายหักโหม พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย เช่น ไข้หวัด ท้องเสีย3.มีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. โรคอ้วน5.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ6. มีพังผืดในมดลูก7. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำให้รอประจำเดือนไปอีกซักระยะ หากประจำเดือนขาดหายไปนานเกิน 3 เดือน ควรไปพบแพทย์เพื่อหาสาเหตุต่างๆ ดังที่กล่าวไปค่ะ